Suomen suurin julkisen tilan taidetapahtuma toi 21 pysyvää taideteosta yhteensä 13 kaupunkiin.

Toista kertaa järjestetyn tapahtuman aikana maalattiin värikkäitä muraaleja eli seinämaalauksia kotimaisten sekä kansainvälisten huipputaiteilijoiden voimin. Muraaleja syntyi niin tavallisten kerrostalojen kuin esuimerkiksi massiivisten viljasiilojenkin seiniin.

- Olemme erittäin tyytyväisiä siihen kuinka paljon yhteisöllistä toimintaa ja keskustelua teokset ovat synnyttäneet ympäri Suomen. Heti ei tule mieleen toista taidetapahtumaa, joka olisi herättänyt yhtä paljon reaktioita sekä mediassa että yksittäisten ihmisten keskuudessa, kertoo UPEA17-festivaalin pääkuraattori Jorgos Fanaris.

Festivaalin järjesti Upeart-yhdistys.

Tässä kuvat kaikista uusista taideteoksista - kannattaa käydä katsomassa, kun noille paikkakunnille satut!

Espoo

TOMI KAUKOLEHTO/UPEART

Luontoteemoista ammentava asuintalon kolmelle seinälle levittäytyvä maalaus Matinkylässä. Muraalin on maalannut serbialainen Artez.

UPEART

Sadunomainen pohjoisiin mielikuvitusmaisemiin sijoittuvat teos Northern Delights Kivenlahdessa. Muraali on espanjalaisen Dulkin käsialaa.

UPEART

Teemu Mäenpään maalaus Karakalliossa on saanut inspiraationsa paikallisesta pariskunnasta.

Helsinki

UPEART

UPEART

TOMI SALAKARI/UPEART

Kolmen 8-kerroksisen talon muraalisarja Kontulassa käsittelee yhteisöllisyyttä, yksilöllisyyttä, perhettä ja kasvamista. Teosten maalaajat Fintan Magee, Apollo Torres ja Pat Perry ovat kukin käsitelleet aihetta omasta näkökulmastaan. Australialaisen Mageen maalaus on nimeltään Balancing Act ja brasilialaisen Torresin Temperatures.

Hämeenlinna

TERHO AALTO/UPEART

Guido van Heltenin fotorealistinen teos on maalattu 56-metrisen viljasiilon seinää. Se on Pohjoismaiden korkein muraali, ja pohjautuu taiteilijan ottamiin valokuviin hämeenlinnalaisista ihmisistä.

Hyvinkää

UPEART

Jani Leinonen maalasi vanhaan kotikaupunkiinsa 300 neliömetrin suuruisen ulkotaideteoksen, jossa liikutaan mainonnan ja kaupallisuuden rajapinnoilla.

Jyväskylä

UPEART

Italialaisen Millon muraali Keep me oli festivaalin ensimmäinen valmistunut teos.

UPEART

UPEART

Sveitsiläisen Onurin seinämaalaus näyttäytyy päivisin ja öisin eri tavoilla. Pimeässä se loistaa.

Joensuu

UPEART

Hollantilaisen taiteilijakaksikko Telmo Mielin Cozy like a cold forest maalattiin uudisrakennuksen päätyseinään.

Kemi

HENRIK DAGNEVALL/UPEART

Kemin muraalin loi palkittu suomalaiskuvittaja Eero Lampinen. Koulurakennukseen seinään maalattu työ pohtii modernia teknologiaa, oppimista ja nykyihmisen luontosuhdetta.

Kotka

TOMMI MATTILA/UPEART

Skotlannissa asuvan Smugin komea muraali oli tapahtuman viimeinen valmistunut seinämaalaus. Se ihastuttaa valokuvantarkoilla hahmoillaan.

Lahti

MARKUS HANNINEN/UPEART

Honkongilainen kuvittaja Messy Desk maalasi Lahden Mukkulaan värikkään ja sarjakuvamaisen taideteoksen.

MARKUS HANNINEN/UPEART

Italialaisen Roberto Ciredzin Blue Moment tuo rauhaa ja harmoniaa toimistotalon päätyseinään.

Rovaniemi

UPEART

Berliinissä asuvan Andrea Wanin työ yhdistää perinteisiä esitystapoja ja surrealistisia vivahteita.

Sipoo

UPEART

Venäläisen Rustan Qbicin Sipoon Nikkilään maalaama muraali kiertää kokonaisen talon.

Turku

RAAKAPUOLI/UPEART

Jussi TwoSevenin installaatiomainen The Owl löytyy Varissuolta.

UPEART

Italialaisen Vesodin tuplamuraali maalattiin kahden vierekkäisen talon päätyihin Runosmäkeen.

UPEART

Brittitaiteilija Wasp Elderin työ Kerttulinkadulla pohjautuu Eino Mäkisen ottamaan vanhaan valokuvaan.

Vaasa

UPEART

Eteläafrikkalaisen Ricky Lee Gordonin Rest in stillness like sky mountain lake käsittelee hiljentymisen ja rauhoittumisen teemoja.

Juttua päivitetty 10.10. kello 10.01: Korjattu teknisen vian vuoksi puuttuneet kuvat.